# Razlika med strojno in programsko opremo računalnika

## Kaj se bomo v tem poglavju naučili

Naučili se bomo razlikovati med strojno in programsko opremo. Večji poudarek bo na programski opremi, za katero bo podano, kako jo lahko delimo glede na njeno funkcijo. Nekaj besed bo posvečeno lastništvu programske opreme.

## Pomen strojne in programske opreme

V informatiki ima računalnik osrednjo vlogo. Iz okolja sprejema podatke, jih shranjuje, obdela in v primerni obliki posreduje nazaj uporabniku. Oblika in vsebina podatkov sta lahko različni, tako najdemo računalnik kot pripomoček na skoraj vseh področjih človekovega delovanja. Človeka spremlja od samega spočetja (diagnostika v bolnišnici), otroštva (igrača), mladostništva (zabava, poslušanje glasbe, učni pripomočki) do odrasle dobe (poslovanje v podjetjih, bankah, letališčih, zavarovalnicah.....). Praktično ne moremo najti področja, kjer ne bi uporabljali računalnika.
Z računalnikom lahko izvajamo različne naloge, in skupek navodil in postopkov, kako naj to počne imenujemo programska oprema računalnika. Za izvajanje programov, pa mora računalnik dobiti podatke, ki jih shrani in obdela, nato pa prikaže. Zato pa poskrbi strojna oprema računalnika. Brez programske opreme je računalnik oziroma njegova strojna oprema mrtev. Brez strojne opreme pa programi ne morejo delovati.
Računalnik je torej sestavljen iz strojne opreme (Hardware) in programske opreme (Software).

## Strojna oprema računalnika - Hardware (HW)

(vir: www.comelivres.ch) | Spomnimo se, da je računalnik sestavljen iz naslednjih enot: Vhodne enote – dobi podatke Centralna procesna enota (CPE) – obdela podatke Pomnilne enote - shrani podatke Izhodne enote – izpiše podatke

## Programska oprema - Software (SW)

Programsko opremo lahko glede na njeno funkcijo oziroma namen delimo na naslednji način:

## Lastništvo programske opreme

Programsko opremo običajno kupimo, ker je precej zapleteno, da bi jo izdelovali sami. Vendar pa z nakupom programske opreme ne postanemo njen lastnik, pač pa si pridobimo samo licenco (dovoljenje) za njeno uporabo.
Glede na to ločimo:

- Lastniška programska oprema (ang. proprietary software)
  Takšno programsko opremo moramo kupiti, z nakupom si pridobimo dovoljenje za uporabo na enem ali več računalnikih. Ne smemo je naprej razpečevati.
- Preizkusna porgramska oprema (ang. shareware)
  Programsko opremo lahko uporabljamo določen čas, ali pa ves čas, vendar samo nekatere funkcije.
- Prosta programska oprema (ang. free software)
  Programsko oprema lahko spreminjamo, dopolnjujemo in jo uporabljamo za katerikoli namen, ni pa povsem brezplačna. Lahko se zgodi, da nam zaračunajo potne stroške, medij...
- Odprtokodna programska oprema (ang, open source software)
  Dostopna je izvorna koda zapisa, ki jo lahko spreminjamo in prilagodimo za svoje potrebe
- Javna programska oprema (ang. public domain software)
  To opremo so avtorji dali na razpolago brezplačno, z željo, da bi jo uporabljali v čim večjem številu.

Vir: Wechtersbach Rado, (2005): Informatika. Ljubljana: Saji