Oblikovanje dokumentov s pomočjo odprte kode

Učna enota: 10. Preglednica - grafikoni
Kaj se bomo v tem poglavju naučili
Naučili se bomo kreirati in oblikovati stolpčni grafikon v preglednici. Kreirali in oblikovali bomo tortni grafikon v preglednici.

Nova znanja in veščine:

Grafikoni nam pogosto služijo za lažjo predstavitev informacij. Predvsem v preglednicah, kjer imamo nanizano množico podatkov v celicah, je preglednost nad podatki lahko dosti boljša, če jih predstavimo v obliki grafikona. Odvisno od narave podatkov uporabimo primerno obliko grafikona ter ga opremimo s primerno legendo in naslovom. Izdelava grafikona v preglednici je podobna kot v urejevalniku besedila. Možen je prenos grafikona iz preglednice v urejevalnik in obratno prenos podatkov iz urejevalnika v preglednico.

Vaje

1.) Kreiraj področja po shemi:

Tvoje imenik
|
| _____vaje
|___ Preglednica

2.) V imeniku vaje/Preglednica kreiraj novi dokument za preglednico pod imenom druga.odt!

3.) V preglednico vnesi podatke:

| A | B | C | D
1 | Artikel | Cena | Kolicina | Znesek
2 |  |  |  |
3 | Mleko | 100.00 | 3 | 300
4 | Kruh | 120.00 | 2 | 240
5 | Sok | 180.00 | 1 | 180
6 |  |  |  |
7 |  |  |  |
8 |  |  |  |

4.) Izdelaj stolpčni grafikon in ga vstavi pod tabelo, v njem prikaži ceno v stoplcih za vse produkte! Grafikon tudi primerno opremi: glavni naslov: Cene izdelkov, vodoravni naslov: Izdelki, navpični naslov: Cena, prikaži zraven vrednosti za vsak stolpec.
Namig: Označi celice, na osnovi katerih želiš narediti grafikon, izberi Vstavi -> Grafikon, potem te vodi čarovnik skozi oblikovanje podobno kot pri urejevalniku.
5.) Izdelaj tortni grafikon in ga vstavi pod tabelo, v njem prikaži znesek za vse produkte! Grafikon tudi primerno opremi: glavni naslov: Zneski izdelkov, prikaži zraven vrednosti za odstotek za vsako rezino.
Namig: Spet označi celice, na osnovi katerih želiš narediti grafikon, izberi Vstavi -> Grafikon, potem te spet vodi čarovnik skozi oblikovanje.
6.) Shrani dokument!

Koristne povezave:

- LUGOS; http://www.lugos.si/
- OpenOffice.org; http://www.openoffice.org/

2003-2007, Renato LUKAČ