Oblikovanje dokumentov s pomočjo odprte kode

Učna enota: 13. HTML - seznami in tabele
Kaj se bomo v tem poglavju naučili
Spoznali bomo možnosti uporabe seznamov v spletnih dokumentih. Vstavljali in oblikovali bomo tabele.

Nova znanja in veščine:

Tudi na spletnih straneh so oblikovni elementi podobni kot v besedilnih dokumentih. Preglednost nad množico podatkov povečamo tako, da vstavljamo različne sezname in tabele ter jih povezujemo med sabo. Obdelava v sodobnih urejevalnikih je zelo enostavna in podobna kot v navadnih besedilnih urejevalnikih. Seznami lahko vsebujejo za oznako standardne znake, lahko pa vključimo tudi majhne sličice - ikone. Lahko so tudi številčeni.

Pri tabelah imamo mnogo možnosti. Zelo pogosto je tabela osnovno ogrodje za obliko strani. Tega v praksi sploh ne vidimo, ker avtorji izključijo prikaz okvirov. V tabelo nato v posamezno celico vstavljajo besedila, slike in druge objekte.

Vaje

1.) Kreiraj področja po shemi:

Tvoje področje
|
| _____html
2.) V podpodročju html kreiraj s pomo č jo NVU-ja novi dokumenta za spletno predstavitev pod imenom seznam.html in tabela.html

3.) V dokumentu seznam.html podaj osnovne podatke o sebi v obliki številčenega seznama in na koncu podaj povezavo (link) na spletni dokument index.html ter obratno.
Namig: Sezname aktiviramo z gumbom za navaden seznam ali številčen seznam iz orodne vrstice in podobno zaključimo. Namig: s seznami si lahko ustvarimo zelo pregleden seznam priljubljenih povezav.

4.) V dokumentu tabela.html podaj svoj urnik v obliki tabele in na koncu podaj povezavo (link) na spletni dokument index.html ter obratno.
Namig: Tabelo vstavimo s pomočjo gumba tabela iz orodne vrstice. Oblikujemo jo z dvoklikom na tabelo ali desnim klikom. Možnosti je ogromno.

5.) Oglej si spletno predstavitev in shrani dokumenta!

Koristne povezave:

- LUGOS; http://www.lugos.si/
- Mozilla; http://www.mozilla.org/
- Šola HTML; http://www.sigov.si/tecaj/html/html.html

2003-2007, Renato LUKAČ