Informatika 1. letnik - Navodila za izdelavo projektne naloge

## Kaj bomo izdelal:

- projektno nalogo (elektronsko in tiskano)
- predstavitev podporto s:

- posterjem in
- elektronsko predstavitvijo (diapozitivi).

Kaj dobimo za to?
Dve oceni:

- prvo za tiskani izdelek in
- drugo za ustno predstavitev podprto s posterjem in elektronsko predstavitvijo.

Pri ocenjevanju upoštevamo smernice podane v: Rado Wechsterbach et al, Pisna predstavitev informacij, Zavod RS za šolstvo, 1998
Do kdaj?
Rok za izdelvo projektne naloge je začetek maja.
Kaj je lahko tema in naslov naloge?
Poljubna tema, o kateri imamo na razpolago dovolj materiala in bomo nalogo lahko pisali brez večjih naporov. Pisanje nam mora biti v veselje. Naslov določimo na začetku izdelave in se tekom izdelave naloge ne spreminja, razen v izjemnih primerih s soglasjem predavatelja.

## Oblika projektne naloge

- Naslovna stran:

- zgoraj sredinsko:

- naziv šole,

- v sredi sredinsko:

- napis "Projektna naloga pri predmetu informatika",
- naslov naloge,

- spodaj desno:

- ime in priimek ter oddelek avtorja (dijaka); Avtor: ....
- ime, priimek in naziv mentorja naloge; Mentor: ...
- kraj in šolsko leto, v katerem je bila naloga narejena; Kraj in šolsko leto: ...

- Vsebinsko kazalo (avtomatsko generirano ob uporabi slogov)

- Uvod (uvedemo na kratko bralca in pritegnemo njegovo pozornost),

- Jedro (poglavja, podnaslovi, podrobno razdelamo osrednjo temo):

- najmanj tri poglavja,
- glavo in nogo na vsaki strani, razen naslovni (glava: levo naslov naloge, desno ime in priimek avtorja, spodaj v sredi avtomatsko številčenje strani)
- najmanj tri slike z napisom in oštevilčene z avtomatskim številčenjem,
- vsaj ena tabela z napisom in oštevilčena z avtomatskim številčenjem,
- vsaj en grafikon z napisom in oštevilčen z avtomatskim številčenjem,
- navedbe vseh virov, ki so podani na koncu v posebnem seznamu, najmanj 4 viri, po možnosti različne vrste (n. pr. ...Raziskave [1] so pokazale..., ali ...Raziskave [INF] so pokazale...),
- vsaj trije slogi (n. pr.: naslov1, naslov2, besedilo),
- vsaj dve poravnavi odstavkov (npr. leva in desna),
- vsaj trije razmiki odstavkov,
- vsaj en umik,
- vsaj dve družini pisave (n. pr. Arial, Times),
- vsaj dve velikosti pisav (n. pr. 12 pik in 14 pik),
- vsaj dve obliki pisav (n. pr. krepko in podčrtano),
- vsaj dve barvi pisav (n. pr. črno in modro).

- Zaključek (na kratko pouzamemo rezultate, ne odpiramo novih problemov)
- Kazalo slik (avtomatsko generirano),
- Kazalo tabel (avtomatsko generirano),
- Kazalo grafikonov (avtomatsko generirano),
- Stvarno kazalo (avtomatsko generirano, vsaj 10 vnosov)
- Uporabljeni viri, navajamo odvisno od vrste vira:

- za knjigo: začetnice imen in priimki avtorjev, naslov knjige, založbo, kraj, letnico izdaje in stran, n. pr.:
  [1] F. J. Vesely: Computational Physics, WUV Universitaetsverlag, Wien, 1993, str. 177-202.
- za članek iz revije: začetnice imen in priimki avtorjev, naslov članka, ime revije, letnica izdaje, številka revije in stran, n. pr.:
  [2] R. Lukač, F. J. Vesely: Simulating phase transitions in binary liquid crystal films, Mol. cryst. liq. cryst. sci. technol., A Mol. cryst. liq. cryst., 2000, vol. 352, str. 249-256
- za ostale vire: začetnice imen in priimki avtorjev, naslov vira in ostali podatki, ki definirajo naveden vir, pri spletnih straneh obvezno dodan datum uporabe vira, n. pr.:
  [4] R. Lukač: Vaje iz Informatike 1. letnik, http://www3.s-gms.ms.edus.si/renato/teaching/Inf03-04/, dne 29.03.2004.

Obseg naloge in njeno hranjenje

- Naloga naj obsega 3.000 besed s toleranco 500, to pomeni od 2.500 do 3.500 besed.
- Nalogo pišemo izključno v šoli.
- Vso gradivo za nalogo hranimo v imeniku Naloga, ki se nahaja v domačem imeniku. Celotna naloga naj bo sranjena v datoteko Projektna-naloga.sxw, predstavitev pa v Projektna-predstavitev.sxi.
- Uporaba uvoza besedila je prepovedana, razen če se uvozi krajši del besedila (do 100 besed), ki je bistvenega pomena za celovitost naloge. To se stori v soglasju s predavateljem in se v nalogi jasno navaja.
- Dovoljen je uvoz poljubnih slikovnih gradiv. Natisnjena slikovna gradiva lahko spremenimo v elektronsko obliko (skeniramo) tudi v šoli.

## Ocenjevanje naloge

Pri ocenjevanju upoštevamo smernice podane v: Rado Wechsterbach et al, Pisna predstavitev informacij, Zavod RS za šolstvo, 1998

(c) 2004 Renato LUKAČ