Oblikovanje dokumentov s pomočjo odprte kode

Učna enota: 6. Urejevalnik - grafikoni in formule
Kaj se bomo v tem poglavju naučili
Spoznali bomo postopek za vstavljanje in oblikovanje grafikonov. Vstavljali in oblikovali bomo matematične formule. Uporabljali bomo stila podpisano in nadpisano.

Nova znanja in veščine:

Številčne podatke lahko zelo nazorno prikažemo z grafikoni. V ta namen imamo na voljo različne oblike grafikonov in niz možnosti za njihovo oblikovanje. Pomembno je, da je grafikon ni preveč zahteven, da lahko hitro razberemo podatke, katere želimo posredovati. Ne smemo pozabiti na legendo, označbe osi, če je to smiselno, in na primerno grafično obdelavo.

Nekatere matematične izraze (potence, indekse) lahko zapišemo s stiloma podpisano in nadpisano, medtem ko za zahtevnejše izraze uporabimo poseben urejevalnik formul.

Vaje

1.) V imeniki vaje/Urejevalnik kreiraj novi dokument za urejevalnik pod imenom tretja (tretja.odt).

2.) V kreiran dokument vnesi tabelo (pomembna je samo vsebina, oblika in barva nista pomembni):

Razred | odličnih | prav dobrih | dobrih | zadostnih | nezadostnih

1.A | 4 | 8 | 12 | 3 | 2

1.B | 5 | 4 | 1 | 2 | 2

1.C | 11 | 7 | 3 | 5 | 4

3.) Na osnovi tabele izdelaj grafe:

> a.) za vsak razred po en tortni diagram za uspeh (glej Sliko 1) z legendo (odličnih, prav dobrih...), naslovom (Uspeh za razred 1.A...) in s pripadajo č imi odstotki za vsak uspeh (Nizi podatkov v vrsticah, navadna oblika, Podatkovna točka -> oznake podatkov: pokaži vrednost .. kot odstotek).
> Namig: Najlažje je oblikovati en grafikon, potem ga pa primerno razmnožiš in popraviš. Vstaviš lahko grafikon brez črpanja podatkov iz tabele. Klikneš z desno tipko na grafikon in uporabiš popravljanje podatkov in samooblikovanje.
> Slika1: Grafikon za 1A.
> b.) skupni stolpčni 2D graf uspeha po razredih (glej sliko 2) z legendo (razredi), ozna čbama osi (vodoravna os: uspeh, navpi č na os: število dijakov) in naslovom (Uspeh); vsak stolpec naj ima nadpisano tudi število dijakov.
> Namig: Vstaviš lahko grafikon z črpanjem podatkov iz tabele. To pomeni, da aktiviraš vstavljanje grafikona takrat, ko si v tabeli. S tem bodo podatki iz tabele preneseni v podatkovni list grafikona. Nato klikneš z desno tipko na grafikon in uporabiš samooblikovanje.
> Slika 2: Grafikon za skupni uspeh.

4.) Napiši formuli za:

> a.) hitrost pri enakomernem gibanju:
> b.) vsoto dveh vektorjev:

Namig: Urejevalnik za formule dobimo z vstavi ->Objekt -> Formula. Prvi dve vrstici gumbov služita za izbor družine oblik, iz ostalih vrstic pa potem določimo točno katero obliko bomo uporabili.
5.) Napiši brez uporabe urejevalnika za enačbe naslednji zvezi:

> a.) Ai = Bi + Ci
> b.) c2 = a2 + b2

Namig: Gumba za podpisano in nadpisano navadno nista v objektni vrstici. Vstavimo ju tako, da z desno tipko miške kliknemo v objektno vrstico in ju odkljukamo pod opcijo vidnih gumbov. Uporaba je potem podobna kot za ostale stilne gumbe.
6.) Spodaj napiši svoje ime in priimek!

7.) Shrani dokument!

Koristne povezave:

- LUGOS; http://www.lugos.si/
- OpenOffice.org; http://www.openoffice.org/

2003-2007, Renato LUKAČ