Oblikovanje dokumentov s pomočjo odprte kode

Učna enota: 9. Preglednica - polja in funkcije
Kaj se bomo v tem poglavju naučili
Osvoji bomo osnove uporabe preglednice. Oblikovali bomo polja, jih povezovali z aritmetičnimi izrazi in u porabljali funkcije.

Nova znanja in veščine:

Preglednica ima niz prednosti pred navadno tabelo. Predvsem je pomembno, da lahko manipuliramo z vsako celico. Celico je natanko določena s stolpcem (črko) in vrstica (številko); na primer tretji stolpec je C, peta vrstica je 5, pripadajoča celica je C5. S pomočjo vsebine celic lahko določimo vsebino drugih celic, lahko oblikujemo grafikone, delamo poročila in drugo. Kadar spremenimo vsebino ene celice, se spremenijo vse celice, katere imajo svojo vsebino kakorkoli navezano na spremenjeno celico. To pomeni, da nam v takih primerih ni treba skrbeti za ponovne preračune zaradi spremembe vrednosti ene celice.

Nad celicami izvajamo različne funkcije:

- matematične (seštevamo, odštevamo, delimo, množimo, absolutna vrednost, sinus kota, kosinus kota, eksponentna funkcija, logaritem in mnoge druge),
- statistične (povprečno vrednost niza celic, največji element v nizu, najmanjši element, standardni odklon niza, korelacijske faktorje),
- logične (in, ali, negacija),
- datum in čas (število dni med dvema datumoma, dan v tednu, trenutni datum in druge),
- tekstovne (dolžina besedila, pretvorba v male črke, pretvorba v velike črke, iskanje enega niza znotraj drugega in druge) in ostale.

Celicam lahko v skladu z možnostmi določamo obliko:

- številkam določimo format (število cifer za celi del in decimalko, postavitev ločil) glede na kategorijo,
- font (družina, oblika, velikost, jezik),
- posebni efekti nad fonti,
- poravnava,
- okvirji,
- ozadje in
- zaščita celic.

Vaje

1.) Kreiraj imenik po shemi:

Tvoj imenik
|
| _____vaje
|___ Preglednica

2.) V imeniku vaje/Preglednica kreiraj novi dokument za preglednico pod imenom prva.ods!

3.) V preglednico vnesi podatke:

| A | B | C | D
1 | Artikel | Cena | Kolicina | Znesek
2 |  |  |  |
3 | Mleko | 138.00 | 3 |
4 | Kruh | 320.00 | 2 |
5 | Sok | 189.00 | 5 |
6 |  |  |  |
7 | Skupaj |  |  |
8 |  |  |  |

4.) Poljem za ceno in znesek (modra in rdeča) dodaj format za številko z dvema decimalkama, poljem za količino (vijolično) pa dodaj format za celo številko (brez decimalke).
Namig: Označimo želene celice in z desnim klikom miške aktiviramo "formatiraj celice". Izberemo jeziček števila in določimo želeno obliko.

5.) Poravnave števil naj bodo desne, prva vrstica sredinska in ostalo levo.
Namig:Označimo želene celice in kliknemo na gumb z želeno poravnavo.

6.) Dodaj barve ozadja za celic kot v gornjem primeru, ostalo naj bo belo. Barva pisave naj ostane povsod privzeta, le za celice B3, B4 in B5 naj bo rumena.
Namig: Označimo želene celice in z desnim klikom miške aktiviramo "formatiraj celice". Izberemo jeziček ozadje in določimo željeno barvo. Enako lahko storimo preko gumbka za barvo ozadja.

7.) V celico D3 vnesi izraz za produkt celic B3 in C3, tako da bo tam izračunana vrednost za znesek.
Namig: Pred formulo je dodaj znak '=', kar pomeni da bo tam namesto formule izpisana vrednost, ki jo formula posreduje! Celico D3 kopiraj v preostali polji za znesek, tako da bo tam tudi pripadajoči izračun. Bodi pozoren na spremembo formule pri kopiranju!

8.) V celico D7 podaj s funkcijo SUM vsoto celic D3, D4 in D5!
Namig: Postavi kurzor v ciljno celico (D7), aktiviraj gumb za vsoto (velika grška črka sigma), povleci z miško čez želeni niz - označi ga (od D3 do D5) in potrdi s tipko ENTER.
9.) Shrani dokument!

Koristne povezave:

- LUGOS; http://www.lugos.si/
- OpenOffice.org; http://www.openoffice.org/

2003-2007, Renato LUKAČ